En 18-årig mand indledte sin lørdag aften med et forhør hos politiet, der sigter ham for et indbrud i byen, men inden natten var omme var manden sigtet for både indbrud og trusler. Ved indbruddet var tyven gået efter kontanter, og ejendommens ejer havde gjort politiet opmærksom på, at 18-årige var en af de få, der kendte til pengenes skjulested. Så snart den 18-årige blev lukket ud ad døren hos lokalpolitiet i Thisted efter forhøret om indbruddet, gik han direkte ned i byen og truede ejendommens ejer og dennes kæreste, fordi de havde henledt opmærksomheden på ham. Derfor blev han igen anholdt. Politiet sigter ham nu for såvel indbrud som trusler. Han bliver lørdag fremstillet i grundlovsforhør ved Retten i Herning. /ritzau/

Opsummering:
Husejer fra Hurup i Thy blev udsat for trusler, fordi hangjorde politiet opmærksom på en mulig indbrudstyv.